text: Mad som mor lavede det - for 1000 år siden
  18 oktober 2010 kl. 15.42
  En vaskeægte vikingekogekone havde travlt med madlavningen - præcis som for tusind år siden. TV SYD var med i Ribe Vikingecenter, da der blev lavet ægte vikingemad i dag.
  - Der er ingen knapper og komfurer. Det er på gefühl, siger hun.
  
  Æbleflæsk og pærevælling
  Menuen er meget traditionel, ja næsten nutidig: Æbleflæsk, pærevælling og brød.
  Men så er der en ret, der måske ikke er helt så velkendt:
  - Vi skal have kedelorme!
  
  Egen avl
  Og til den slags hører naturligvis også hjemmelavet sennep.
  Selvom opskrifterne er tusind år gamle, så kan mange af de samme principper bruges i dag.
  I efteråret bliver der slagtet høns, gæs og lam. Og i det hele taget spiste vikingerne egne afgrøder.
  